Ńdɔ̄ bɔ́n bə́ Ísraɛ̂l bə́ ngábɔ é dzam á nə́ ábē á mís mə́ Ńtondôbə, bə́ vóán Ńtondôbə, Zambá wābá; bə́ ngasyé bə̄baal ai Ashera. 8Ńdɔ fɔ́ɔ́ ólún Ńtondôbə o ngáyóŋ Ísraɛ̂l á nyɔ́l, ńdɔ a ngávə́ bɔ̄ á mɔ́ mə́ Kúshân Rishéatáim, ǹkúkúmá yā Edom; ńdɔ̄ bɔ́n bə́ Ísraɛ̂l bə́ ngávə́ŋan bəlɔ̌ bə́ Kushân Rishéatáim á táŋ mim̀bú mwom. 9Hədá ḿból bɔ́n bə́ Ísraɛ̂l bə́ ngálɔ́ŋ Ńtondôbə, ńdɔ Ǹtondôbə a ngátə́le ǹkode ású bɔ́n bə́ Ísraɛ̂l, ényɔ́ á ngākode bɔ́, Otniel mɔ́n Kenaz, mǎnyāŋ mɔ́ngɔ́ Kaleb. 10Ǹsísīm Ńtondôbə ó ngábə́ tɔá ábə̄ nyé ńdɔ a ngábɔ ǹtsíg ǹtól yā Ísraɛ̂l, a káī fɔ̄ɔ̄ fə bitá, ńdɔ Ǹtondôbə a ngávə́ Kushân Rishéatáim, ǹkúkúmá yā Edom á mɔ́ móé, ńdɔ wɔ́ wóé ó ngátəgə Kushân ­Rishéatáim. 11Nâ, ńdɔ ǹnam ó ngábi evúvoe á táŋ mim̀bú mə̄wóm mə́nyi.